Fudbalska reprezentacija Novog Zelanda
<s>Fudbalska ili nogometna reprezentacija Novog Zelanda (engleski: New Zealand national football team) predstavlja Novi Zeland na međunarodnim nogometnim natjecanjima, a nalazi se pod upravom Nogometnog saveza Novog Zelanda (engleski: New Zealand Football, NZF); Novi Zeland se natječe na kontinentalnim prvenstvima koje organizira OFC.</s><s>Nadimak reprezentacije je All Whites, koji se referira na poznate All Blacks.</s>

<s>Novi Zeland je peterostruki oceanijski prvak, a glavno rivalstvo imao je s Australijom, prije nego je ona prešla u AFC.</s><s>Reprezentacija je nastupala na Svjetskim prvenstvima 1982. i 2010. te na Kupovima konfederacija 1999., 2003., 2009. i 2017. godine.</s>

<s>S obzirom da je većina novozelandskih klubova poluprofesionalna po svom karakteru, većina novozelandskih nogometaša igra izvan matične zemlje u europskim, američkim ili kanadskim klubovima te u susjednoj australskoj ligi.</s>

<s>Historija</s>

<s>Počeci i razvoj nogometa</s>

<s>Novi Zeland je prvu međunarodnu utakmicu odigrao 23. srpnja 1904. protiv momčadi koja je predstavljala saveznu državu Novi Južni Wales.</s><s>Reprezentacija je tada izgubila s 1:0 dok je u ponovljenoj utakmici nakon tjedan dana održan novi susret koji je završio s neriješenih 3:3.</s>

<s>Prvu službenu međunarodnu utakmicu, Novi Zeland je odigrao tek 17. lipnja 1922. protiv susjedne Australije.</s>

<s>Razvoj nogometa u zemlji kao i prikupljanje financijskih sredstava i dobivanje medijskog prostora bilo je otežano budući da su ondje najpopularniji sportovi ragbi i kriket.</s><s>Takvo stanje je i danas budući da je jedini profesionalni nogometni klub u zemlji Wellington Phoenix koji se natječe u australskoj A-League.</s>

<s>Osim u Australiji, značajnu ulogu u razvoju nogometa odigrala su i američka sveučilišta gdje su novozelandski nogometaši studirali.</s><s>Značajnu ulogu u tome imao je škotski trener i bivši novozelandski izbornik Bobby Clark.</s><s>On je trenirao nogometnu momčad sveučilišta Stanford gdje je regrutirao mnogo igrača iz Novog Zelanda.</s><s>Daljnjim razvojem, ti igrači su počeli igrati za klubove američke MLS lige.</s><s>Zbog toga je i ESPN-ov novinar Brent Latham u ožujku 2010. iznio špekulaciju da bi Novi Zeland na predstojećem Svjetskom prvenstvu u Južnoj Africi mogao nastupiti s više reprezentativaca koji igraju u MLS-u nego matična američka reprezentacija.</s><s>Na kraju se Lathamovo mišljenje pokazalo netočnim budući da su za novozelandsku momčad igrala dva reprezentativca iz MLS-a (Jeremy Christie i Andrew Boyens) u odnosu na četiri Amerikanca iz iste lige.</s>

<s>Nastupi na Svjetskim prvenstvima
Novi Zeland je dosad nastupio na dva svjetska nogometna prvenstva te je u oba ispao već u skupini.</s><s>Reprezentacija dosad nije ostvarila pobjedu na Mundijalu a trenutni skor je 0-3-3. Najznačajnijom utakmicom smatra se 1:1 remi protiv Italije na Svjetskom prvenstvu u Južnoj Africi 2010.</s>

<s>1982.</s>

<s>Na prvom Svjetskom prvenstvu održanom 1982. u Španjolskoj, Novi Zeland je izgubio sve tri utakmice u skupini s najmanje tri gola razlike.</s><s>U prve dvije utakmice koje su igrane u Málagi, novozelandska reprezentacija je izgubila od Škotske i Sovjetskog Saveza s 5:2 odnosno 3:0.</s><s>U posljednjoj utakmici protiv Brazila koja se održala u Sevilli, Novi Zeland je poražen od Carioca s 4:0.</s>

<s>2010.</s>

<s>Tijekom svojeg drugog svjetskog prvenstva u JAR-u, Novi Zeland je ostvario značajan pomak u odnosnu na posljednji Mundijal.</s><s>Iako su i ondje ispali u skupini, reprezentacija je imala tri remija čime je postala jedina neporažena nacionalna vrsta na tom turniru.</s><s>Najznačajniji remi bio je protiv Italije koja je tada bila branitelj naslova.</s><s>Uspjeh je tim veći budući da je Novi Zeland s tri boda bio treći u skupini F, odnosno ispred Azzura koji su bili posljednji u grupi.</s>

<s>Uspjeh na natjecanjima</s>

<s>FIFA Svjetsko prvenstvo</s>

<s>OFC Kup nacija</s>

<s>FIFA Kup konfederacija</s>

<s>*Među remije su uračunate utakmice odlučene nakon izvoođenja jedanaesteraca.
**Zlatna pozadina znači da je reprezentacija osvojila turnir.</s><s>Crvena boja okvira znači da je zemlja bila domaćin prvenstva.</s>

<s>Aktualni sastav
Ažurirano: 26. srpnja 2016.</s>

<s>Izbornik:  Anthony Hudson</s>

<s>Izbornici</s>

<s>Ovdje se nalazi spisak svih iz izbornika Novog Zelanda od 1922. godine do danas:</s>

<s>Izbornički odbor (1922. – 1957.)
  Ken Armstrong (1957. – 1964.)
  Ljubiša Broćić (1965. – 1966.)
   Juan Schwanner (1967. – 1968.)
  Ljubiša Broćić (1969.)
  Barrie Truman (1970. – 1976.) 
  Wally Hughes (1977. – 1978.)
  John Adshead (1979. – 1982.)
  Allan Jones (1983. – 1984.)
  Kevin Fallon (1985. – 1988.)
  John Adshead (1989.)
  Ian Marshall (1990. – 1993.)
  Bobby Clark (1994. – 1995.)
  Keith Pritchett (1996. – 1997.)
  Joe McGrath (1997. – 1998.)
  Ken Dugdale (1998. – 2002.)
  Mick Waitt (2002. – 2004.)
  Ricki Herbert (2005. – 2013.)
  Neil Emblen (2014.)
  Anthony Hudson (2014. – danas)</s>

<s>Rekordi i statistike
Ažurirano: 26. srpnja 2016.</s><s>Boldirani igrači još uvijek su aktivni.</s>

<s>Igrači s najviše nastupa</s>

<s>Igrači s najviše golova</s>

<s>Sastavi</s>

<s>Reference</s>

<s>Vanjske poveznice</s>

<s>New Zealand Football
– New Zealand men's national football team international matches</s>

<s>Novi Zeland
 
 Novi Zeland</s>

